FrontSpot Georgia & Qase Offline MeetUp #3
2023-04-01 18:00 (Asia/Dubai)
1 აპრილს, 18:00 საათზე, ილიას სახელმწიფო უნივერსიტეტის ტექნოლოგიების კორპუსის T102 აუდიტორიაში ილიაუნის გამოთვლითი ცენტრის მხარდაჭერითა და ტექნოლოგიური კომპანია EPAM Georgia-ს პარტნიორობით გაიმართება FrontSpot საქართველოს მესამე შეხვედრა.

შეხვედრას გამართავენ

ანდრეი საველევი, Lead Software Engineer – Boost your DX with NX.

მომხსენებელი განიხილავს NX-ის შესაძლებლობას, როგორ შეიქმნა რთული აპლიკაცია, რომელსაც 6 თვე დასჭირდა დასაწყისიდან სამუშაო ვერსიამდე,
შეეხება მონორეპოს მენეჯმენტის ავტომატიზებას, დამოკიდებულებათა მართვას, შემსრულებელთა მორგებას ან საკუთარი მენეჯმენტის ექმნას, ასევე მოდულებისა და კომპონენტების გენერირებას,
ასევე, როგორ გამოიყენება ფუნქციები პროდუქტიულობის, კოდის ხარისხისა და შენარჩუნების გასაზრდელად.

ილია ფილინინი, „როგორ დავიწყოთ ავტოტესტებით?“

ილიას მოხსენება შეეხება ავტომატური ტესტირების სხვადასხვა ასპექტს, მათ შორის მის სარგებელს, სხვადასხვა კონტექსტში გამოყენებას, კლიენტის დარწმუნების სტრატეგიებს ავტომატური ტესტირების დანერგვის კუთხით და იმის განსაზღვრას, ვინ უნდა იყოს პასუხისმგებელი ტესტების დაწერასა და შესაბამისი ენებისა და ჩარჩოების არჩევაზე.
მომხსენებელი განიხილავს ავტოტესტირების ყველაზე გავრცელებულ პრობლემებს, რომლებსაც ახალბედები აწყდებიან, და მათი გადაჭრის გზებს, ასევე სატესტო შემთხვევათა შექმნის აუცილებლობას, საერთო შეცდომებსა და რჩევებს ტესტის კომპლექტის ეფექტურობის გასაუმჯობესებლად.

სამუშაო ენა: ინგლისური
დრო: 1 აპრილი, 18:00 საათი
ადგილმდებარეობა: ილიას სახელმწიფო უნივერსიტეტის ტექნოლოგიების კორპუსი, T102 აუდიტორია, ქ. ჩოლოყაშვილის N3/5
დასწრება თავისუფალია.
2023 წელი

ნარატივდიზაინის კვირეული ილიაუნის კიბერლაბორატორია უნილაბში
2023-03-27 19:00
27 მარტიდან 1 აპრილის ჩათვლით ილიას სახელმწიფო უნივერსიტეტის კიბერლაბორატორია უნილაბი ნარატივ დიზაინის კვირეულს უმასპინძლებს.
კვირეული ეწყობა ილიას სახელმწიფო უნივერსიტეტის, უნილაბისა და ანიმა ჩეტბოტიქსის მხარდაჭერით.
კვირეულზე „უნილაბში“ 4 ღია ლექცია/ვორკშოპი გაიმართება, რომლებსაც გამოცდილი ნარატივდიზაინერები წარუძღვებიან.
კვირეულის მიზანია ნარატივდიზაინის შესახებ ცნობიერების ამაღლება, მისი საუკეთესო მხარეებისა და პერსპექტივების ჩვენება, სხვა პროფესიების ჭრილში განხილვა.
დამსწრე საზოგადოებას საშუალება ექნება, დარგის წარმომადგენელთა დახმარებით სხვადასხვა კუთხიდან დაინახოს ნარატივდიზაინი და ჩეტბოტები, დასვას შეკითხვები და მიიღოს პასუხები.
ნარატივდიზაინი, თანამედროვე სპეციალობა, თამაშების დეველოპმენტისა და ჩეტბოტების ინდუსტრიაში დამკვიდრდა.
ჩეტბოტი კომპიუტერული პროგრამაა, რომელიც სოციალური ქსელების ჩატში შენდება და ადამიანთან სხვადასხვა თემაზე შეუძლია კომუნიკაცია.
ჩეტბოტებს იყენებენ კომპანიები, ორგანიზაციები, ხელოვნების სფეროები. ნარატივდიზაინერები კი ჩეტბოტებს ქმნიან. ისინი არიან მწერლები, რომლებიც ციფრულ ასისტენტს საუბარს ასწავლიან, უზრუნველყოფენ, რომ ჩეტბოტმა გაიგოს მომხმარებლის მესიჯი და სწორი პასუხი დაუბრუნოს.
ვის შეუძლია კვირეულში მონაწილეობა?
ნარატივდიზაინის კვირეულზე დასწრება შეუძლია ნებისმიერ მსურველს.
როგორ უნდა მივიღო კვირეულში მონაწილეობა?
კვირეულში მონაწილეობისთვის შეავსეთ მარტივი სარეგისტრაციო ფორმა: https://cutt.ly/G4QjRhy

კვირის განრიგი
27 მარტი, 19:00 საათი – ნარატივდიზაინი და მასთან დაკავშირებული სფეროები
სპიკერი – ნარატივდიზაინერი ნინი ჯინჯიხაძე
ნინი ჯინჯიხაძე ისაუბრებს თემაზე „ნარატივდიზაინი და მასთან დაკავშირებული სფეროები“.
სპიკერის შესახებ
ნინი ჯინჯიხაძე ნარატივდიზაინერია, რომელსაც აქვს სხვადასხვა ტიპის Rule-Based და AI ჩეტბოტ პლატფორმების ფუნქციური ცოდნა და მათზე მუშაობის გამოცდილება. იგი გუნდთან ერთად ქმნიდა ნიკო ნიკოლაძის ციფრულ ასლს, ჩართული იყო ილიაუნის ინგლისურენოვან ციფრულ ასისტენტზე მუშაობაში.
ამავე პროფესიით მუშაობდა პროექტზე Internity. აქვს მენტორობის გამოცდილება ნარატივდიზაინის მიმართულებით სხვადასხვა ტიპის ვორკშოპებსა თუ ჰაკათონებზე. ამჟამად კიბერლაბორატორია უნილაბის ნარატივდიზაინის სასწავლო კურსის ერთ-ერთი ხელმძღვანელია.
შეხვედრის ადგილი: ილიას სახელმწიფო უნივერსიტეტის ტექნოლოგიების კორპუსის T404-406 აუდიტორია, ქ.ჩოლოყაშვილის გამზ. N3/5

28 მარტი, 19:00 საათი – კავშირი ჩეტბოტებსა და ჩვენს მენტალურ მდგომარეობას შორის
სპიკერი ნარატივდიზაინერი ქეთია ბელქანია
შეხვედრაზე განხილული იქნება ჩეტბოტების მზარდი ტენდენციის გავლენა ადამიანების ფსიქიკაზე, კერძოდ, როგორ მოქმედებს ამგვარი ციფრული რეალობის გააქტიურება ჩვენს შინაგან მდგომარეობაზე, რა შფოთვებსა თუ შიშებთანაა დაკავშირებული და როგორ იყენებს კომპანიები/ბრენდები ამ სწორ მარკეტინგულ კომუნიკაციას.
სპიკერის შესახებ
ქეთია ბელქანია, ჟურნალისტი, რედაქტორი და ნარატივდიზაინერი, ამჟამად marketer.ge-ის ჟურნალისტი და უმცროსი რედაქტორია.
შეხვედრის ადგილი: ილიას სახელმწიფო უნივერსიტეტის ტექნოლოგიების კორპუსის T404-406 აუდიტორია, ქ. ჩოლოყაშვილის გამზ. N3/5

29 მარტი, 19:00 საათი – ვინ არის ეფემია? ჩეტბოტები ლიტერატურული საგანძურის სადარაჯოზე
სპიკერები: ნარატივდიზაინერი მაიკო ბერიძე და ფილოლოგი ნინო თაკალანძე
ნინო თაკალანძე და მაიკო ბერიძე ისაუბრებენ ჩეტბოტების მნიშვნელობაზე და აუდიტორიას თავიანთ შექმნილ ჩეტბოტ ეფემიას წარუდგენენ.
სპიკერების შესახებ
მაიკო ბერიძე ილიაუნის კომპიუტერული მეცნიერების სტუდენტი და უნილაბის პროფესიული აქსელერაციის კურსდამთავრებულია ნარატივ- და გრაფიკული დიზაინის მიმართულებებით.
ნინო თაკალანძე ფილოლოგია. მუშაობს არასამთავრობო ორგანიზაციაში ოჯახის მზრუნველობას მოკლებულ ბავშვებთან. უნილაბის პროფესიული აქსელერაციის კურსდამთავრებულია ნარატივდიზაინის მიმართულებით.
შეხვედრის ადგილი: ილიას სახელმწიფო უნივერსიტეტის ტექნოლოგიების კორპუსის T404-406 აუდიტორია, ქ. ჩოლოყაშვილის გამზ. N3/5

1 აპრილი, 18:00 საათი – ჩეტბოტები – ახალი სიტყვა ბრენდის პერსონალობაში
სპიკერი მარიამ გოჩიაშვილი
მარიამ გოჩიაშვილი ისაუბრებს ჩეტბოტებისა და ბრენდების ურთიერთობაზე, ჩეტბოტის, როგორც მარკეტინგული ხელსაწყოს, გამოყენებასა და სამომავლო პერსპექტივებზე.
სპიკერის შესახებ
მარიამ გოჩიაშვილი ნარატივდიზაინერი, ქოფირაითერი და ჟურნალისტია. „უნილაბში“ ნარატივდიზაინის მიმართულებას ხელმძღვანელობს, იმავეს აკეთებს განათლებისა და მეცნიერების სამინისტროშიც.
მარიამი ინტერნეტჟურნალ marketer.ge-ს ჟურნალისტია.
შეხვედრის ადგილი: ილიას სახელმწიფო უნივერსიტეტის ტექნოლოგიების კორპუსის T404-406 აუდიტორია, ქ. ჩოლოყაშვილის გამზ. N3/5
2023 წელი

წიგნის „საქართველოს საგარეო პოლიტიკა 21-ე საუკუნეში: გამოწვევები პატარა ქვეყნისთვის“ პრეზენტაცია
2023-03-27 17:00
27 მარტს, 17:00 საათზე, წიგნის სახლში „ლიგამუსი“ საქართველოს პოლიტიკის ინსტიტუტის ორგანიზებით გაიმართება წიგნის „საქართველოს საგარეო პოლიტიკა 21-ე საუკუნეში: გამოწვევები პატარა ქვეყნისთვის“ პრეზენტაცია.
ღონისძიებას გახსნიან ილიას სახელმწიფო უნივერსიტეტის პროფესორები: დავით აფრასიძე, გია ნოდია, გიორგი სანიკიძე ჟან მონესა და თბილისის სახელმწიფო უნივერსიტეტის პროფესორი კორნელი კაკაჩია.
ღონისძიების მოდერატორია პროფესორი დავით აფრასიძე.
პრეზენტაციის შემდეგ გაიმართება დისკუსია.
წიგნის შესახებ
წიგნის „საქართველოს საგარეო პოლიტიკა 21-ე საუკუნეში: გამოწვევები პატარა ქვეყნისთვის“ (Georgia’s Foreign Policy in the 21st Century: Challenges for a Small State) ქართული ვერსია გამოსცა თბილისის სახელმწიფო უნივერსიტეტის გამომცემლობამ უნივერსიტეტის პროფესორის, კორნელი კაკაჩიას, მაუნთ ჰოლიოკის კოლეჯის პროფესორის, სტივენ ჯონსისა და ლონდონის კინგს კოლეჯის, პროფესორ ტრეისი ჯერმანის რედაქტირებით.
გამოცემა აანალიზებს საქართველოს, როგორც რეგიონის საკვანძო მნიშვნელობის სახელმწიფოს, გეოპოლიტიკურ პოზიციონირებასა და მის შედეგებს. მასში განხილულია, რატომ არის „მულტივექტორული“ საქართველოს საგარეო პოლიტიკა, რომლის წინაშეც დგას ისეთი გამოწვევები, როგორებიცაა: რუსეთი, საშინაო და საგარეო ნაციონალიზმი, ევროპული პროექტისა და ევროკავშირის მხარდაჭერის პოტენციური შესუსტება და აშშ-ის მიერ ლიბერალური საერთაშორისო წესრიგის მხარდაჭერის გარშემო შექმნილი ბუნდოვანება.
გამოცემაში ასევე შესწავლილია საქართველოს ქცევა საგარეო და უსაფრთხოების მიმართულებით, აქცენტით თბილისის ურთიერთობებზე მეზობლებსა და საკვანძო საერთაშორისო პარტნიორებთან. საქართველოს გეოპოლიტიკური და საგარეოპოლიტიკური ინტერესების შესახებ არსებული ლიტერატურის დიდი ნაწილი შექმნილია დასავლეთის ან რუსეთის პერსპექტივიდან, თუმცა ინგლისურენოვანი ნაშრომი საქართველოს პერსპექტივით არ არსებობს. როგორც წესი, საქართველო განიხილება, როგორც დამოკიდებული ცვლადი, სახელმწიფო, რომელიც ნაკლებად მიიჩნევა საკუთარი მიზნების, სტრატეგიის მქონე დამოუკიდებელ მოთამაშედ. ეს სარედაქციო გამოცემა მიზნად ისახავს ხედვის ჩამოყალიბებას რუსულ-დასავლური ბინარული ნარატივის მიღმა, აანალიზებს საქართველოს ურთიერთობას მოთამაშეთა შედარებით უფრო ფართო კონტექსტში და მკითხველს აწვდის საქართველოს საგარეო პოლიტიკის დროულ და საჭირო კვლევას საქართველოს პერსპექტივიდან. მასში წარმოდგენილია ორიგინალური სამეცნიერო და პოლიტიკურად რელევანტური თავები სხვადასხვა ასპექტის შესახებ ექსპერტთა ფართო საზოგადოების ავტორობით.
ნაშრომის უნიკალურობას განაპირობებს მისი მასშტაბი, ანალიტიკური სიღრმე და საქართველოს საგარეო პოლიტიკის წარდგენის ჰოლისტიკური და ფართოდ მისაწვდომი ფორმატი.
სამუშაო ენა: ქართული
დრო: 27 მარტი, 17:00 საათი (17:00-18:30 სთ)
ადგილმდებარეობა: წიგნის სახლი „ლიგამუსი“, ი. ჭავჭავაძის გამზ. N32
დასწრება თავისუფალია.
2023 წელი

ღია კარის დღე – სამოქალაქო ინჟინერიის პროგრამები
2023-03-27 16:00
27 მარტიდან 3 აპრილის ჩათვლით ილიას სახელმწიფო უნივერსიტეტისა და საგანმანათლებლო ორგანიზაცია კინგსის ერთობლივი პროექტის ფარგლებში სამოქალაქო ინჟინერიის მიმართულებით განათლების მიღებით დაინტერესებული მოსწავლეებისთვის საქართველოს დიდ ქალაქებში გაიმართება ღია კარის დღე და საინფორმაციო შეხვედრები.
სამოქალაქო ინჟინერიის განათლების მნიშვნელობასა და ამ მიმართულებით ილიას სახელმწიფო უნივერსიტეტის შესაძლებლობების შესახებ მოსწავლეებს ინფორმაციას გააცნობენ ილიას სახელმწიფო უნივერსიტეტის ტექნოლოგიის სკოლის პროფესორები, კურსდამთავრებულები და სტუდენტები.
მოსწავლეები გაეცნობიან პროგრამის სტრუქტურას, სწავლების ფორმატსა და მეთოდებს, მიღების პროცედურებს, ინფორმაციას გაცვლით პროგრამებსა და დასაქმების შესაძლებლობებზე. დასასრულს შეუძლიათ დასვან მათთვის საინტერესო შეკითხვები და მიიღონ ამომწურავი პასუხები ტექნოლოგიის სკოლის პროფესორებისა და ადმინისტრაციული პერსონალისგან.
გელოდებით სამოქალაქო ინჟინერიით დაინტერესებულ მოსწავლეებსა და მათ მშობლებს მთელი საქართველოდან:
შეხვედრების განრიგი:

27 მარტი, 16:00 საათი – თბილისი, ილიას სახელმწიფო უნივერსიტეტი, T102 აუდიტორია, ქ. ჩოლოყაშვილის გამზ. N3/5;
28 მარტი, 16:00 საათი – გურჯაანის ტექნოპარკი, ქ. გურჯაანი, კოსტავას ქუჩა;
29 მარტი, 16:00 საათი – თელავის ტექნოპარკი, ქ. თელავი, რუსთაველის ქ. N11;
30 მარტი, 14:00 საათი – ახმეტის ტექნოპარკი, ქ. ახმეტა, ჭანტურიას ქ. N1;
31 მარტი, 14:00 საათი – კასპის ტექნოპარკი, ქ. კასპი, დ. აღმაშენებლის ქუჩა;
1 აპრილი, 16:00 საათი – ქუთაისი, სასტუმრო „ბაგრატის“ საკონფერენციო დარბაზი;
2 აპრილი, 12:00 საათი – ზუგდიდის ტექნოპარკი, ქ. ზუგდიდი, ლაღიძის ქ. N1;
2 აპრილი, 17:30 საათი – ოზურგეთის ტექნოპარკი, ქ. ოზურგეთი, ეგნატე ნინოშვილის ქუჩა N5;
3 აპრილი, 16:00 საათი – ბათუმის ტექნოპარკი, ქ. ბათუმი, ლეონიძის ქ. N15.

2023 წელი

საქართველოში ისრაელის ელჩის, ჰადას მეიცადის შეხვედრა ილიაუნის სტუდენტებთან
2023-03-23 11:30
23 მარტს, 11:30 საათზე, წიგნის სახლში „ლიგამუსი“ ილიას სახელმწიფო უნივერსიტეტის სტუდენტებთან შეხვედრას გამართავს ისრაელის სრულუფლებიანი ელჩი საქართველოში ჰადას მეიცადი.
შეხვედრის თემა: 30-წლიანი დიპლომატიური და ბილატერალური ურთიერთობები ისრაელსა და საქართველოს შორის
ელჩი ისაუბრებს ქვეყნების მეგობრობის ისტორიაზე, თანამშრომლობის ისეთ მიმართულებებზე, როგორებიცაა: უსაფრთხოება, ენერგეტიკა და ინოვაციები; მიმოიხილავს ისრაელში არსებულ ვითარებას და უპასუხებს სტუდენტების შეკითხვებს.
ელჩის ვრცელი ბიოგრაფიისთვის მიჰყევით ბმულს: https://bit.ly/3JP3tyC
სამუშაო ენა: ინგლისური
დრო: 23 მარტი, 11:30
ადგილმდებარეობა: წიგნის სახლი „ლიგამუსი“, ილიას სახელმწიფო უნივერსიტეტი
მნიშვნელოვანი ინფორმაცია: შეხვედრაზე დასასწრებად უნდა იქონიოთ პირადობის დამადასტურებელი მოწმობა. დასწრების მსურველებმა უსაფრთხოების მიზნით უნდა გაიარონ შემოწმება.
2023 წელი

ილიაუნის საპატიო დოქტორის, ერიკ ლის შეხვედრა მკითხველთან
2023-03-21 18:00
21 მარტს, 18:00 საათზე, წიგნის სახლში „ლიგამუსი“ ილიას სახელმწიფო უნივერსიტეტის საპატიო დოქტორი, მწერალი და ჟურნალისტი ერიკ ლი გამართავს შეხვედრას მკითხველთან. შეხვედრაზე იგი ისაუბრებს მომავალ წიგნზე სამუშაო სათაურით „1924 წლის აჯანყება: საქართველო და ევროპაში დემოკრატიული სოციალიზმის დაბადება“.
წიგნის შესახებ
ავტორი მოგვითხრობს 1924 წლის აჯანყების მზადების პროცესსა და წინაპირობებზე, მის სასტიკ ჩახშობასა და იმ გამოხმაურებაზე, რომელიც ამ აჯანყებას მოჰყვა ევროპაში მთავრობების, ასევე მემარცხენე მოღვაწეთა მხრიდან. იგი ვარაუდობს, რომ 1924 წლის აჯანყებაზე რეაქციამ დაუდო საფუძველი დემოკრატიული სოციალიზმის წარმოშობას ბოლშევიზმის საპირწონედ.
2024 წლის შემოდგომაზე იგეგმება წიგნის გამოცემა ინგლისურად და ქართულად.
ერიკ ლის ქართველი მკითხველი იცნობს წიგნებით „ექსპერიმენტი: საქართველოს მივიწყებული რევოლუცია“ (2018) და „ქართული ამბოხი ტექსელზე – ბოლო ბრძოლა ევროპაში“ (2020), (ორივე წიგნი თარგმნა ქეთი ქანთარიამ და გამოსცა გამომცემლობა „ზიარმა“).
სამუშაო ენა: ინგლისური
დრო: 21 მარტი, 18:00 საათი
ადგილმდებარეობა: წიგნის სახლი „ლიგამუსი“, ი. ჭავჭავაძის გამზ. N32
დასწრება თავისუფალია.
2023 წელი

2023 წლის მასწავლებლის ეროვნული ჯილდოს გახსნითი ღონისძიება გაიმართა
2023-03-20 12:14
2023 წლის მასწავლებლის ეროვნული ჯილდოს გახსნითი ღონისძიება ილია ჭავჭავაძის ლიტერატურულ-მემორიალურ მუზეუმში გაიმართა, გაიხსნა ნომინირებისა და აპლიკაციის წარდგენის პერიოდიც.
კონკურსი, რომელიც განათლების კოალიციის ინიციატივითა და ორგანიზებით წელს მეშვიდედ ტარდება, მიზნად ისახავს წარმატებულ მასწავლებელთა გამოვლენას, საზოგადოებისთვის გაცნობას და ამგვარად პროფესიის პრესტიჟის ზრდას.
ღონისძიების ორგანიზატორებმა ისაუბრეს კონკურსის პირობების, კამპანიის ეტაპების, ჟიურის, მხარდამჭერებისა და ფინალური ღონისძიების შესახებ. შეხვედრაზე გაფორმდა თანამშრომლობის მემორანდუმი განათლების კოალიციასა და ალტე უნივერსიტეტს შორის. მემორანდუმის თანახმად ალტე უნივერსიტეტი ხდება მასწავლებლის ეროვნული ჯილდოს პარტნიორი და რჩეულ მასწავლებელს 2023 წლის ფინალზე დააჯილდოებს, ალტე უნივერსიტეტი იქნება მასწავლებლის ეროვნული ჯილდოს ათეულის კლუბის ექსკლუზიური პარტნიორიც.
„წელს მეშვიდედ ვიწყებთ მასწავლებლის ეროვნული ჯილდოს კამპანიას და მოხარულები ვართ, რომ დღეს ეს ქვეყანაში ყველაზე ცნობილი, პრესტიჟული და აღიარებული პროფესიული კონკურსია. ამის განმაპირობებელი ერთ–ერთი მთავარი ფაქტორი პროექტში ჩართული საზოგადოებრივი თუ კერძო სექტორის წარმომადგენელთა წარმატებული თანამშრომლობა და განათლების სფეროსა და საზოგადოებაში აღიარებული ადამიანებით დაკომპლექტებული ჟიურია. წელს ამ მიმართულებით გვაქვს სიახლეები, ჟიურის ჰყავს ახალი წევრები: ლიკა ღლონტი (პროექტის EU4Dialogue ხელმძღვანელი) და დავით გორგილაძე (მწერალი); მხარდამჭერთა რიცხვს ალტე უნივერსიტეტიც შემოუერთდა. ტექნიკური თუ პროცედურული კუთხით რაიმე თვისებრივი ცვლილება არ გვაქვს. შესაბამისად, მასწავლებლებისთვის ყველაფერი ნაცნობია და ველოდებით მათ აქტიურობას“, –განაცხადა განათლების კოალიციის გამგეობის თავმჯდომარე ირინა ხანთაძემ.
„ილიაუნი 2019 წლიდან თანამშრომლობს განათლების კოალიციასთან მასწავლებლის ეროვნული ჯილდოს კამპანიის ფარგლებში. მსგავსი ღონისძიებების მიზანი განათლების, განსაკუთრებით სასკოლო, სფეროში მასწავლებლის პროფესიის პოპულარიზაცია და, ზოგადად, სასკოლო განათლების განვითარებაა. ილიაუნის ერთ-ერთი მნიშვნელოვანი ამოცანა საზოგადოების წინაშე არსებულ გამოწვევებზე მეცნიერული რეაგირებაა, ამ თვალსაზრისით უნივერსიტეტი მნიშვნელოვან როლს თამაშობს ქვეყნისა და საზოგადოების მდგრადი განვითარების კუთხით. მიგვაჩნია, რომ დღევანდელი ქართული საზოგადოების მომავალი გრძელვადიანი განვითარების მნიშვნელოვანი ხაზი განათლებაზე გადის, განათლების სისტემაში კი განსაკუთრებული როლი აკისრია სასკოლო განათლებას. შესაბამისად, როგორც ამ კონკრეტული ჯილდოს ფარგლებში, ისე სხვა სამეცნიერო და აკადემიური პროექტებით ილიაუნი მაქსიმალურად უჭერს მხარს ნებისმიერ პროექტსა თუ ინიციატივას, რომელთა საბოლოო მიზანი სკოლის გაძლიერება, მასწავლებლის პროფესიის პოპულარიზაცია და განათლების სისტემაში ამ ძალიან მნიშვნელოვანი რგოლის სამომავლო განვითარებაა“, – განაცხადა ილიას სახელმწიფო უნივერსიტეტის ვიცე-რექტორმა, პროფესორმა გიორგი გვალიამ.
მასწავლებლის ეროვნული ჯილდოს ვებგვერდზე www.tprize.ge მასწავლებლების ნომინირება და აპლიკაციების მიღება 17 მარტიდან 30 აპრილის ჩათვლით იქნება შესაძლებელი.
მასწავლებლების წარდგენა შეუძლიათ ფიზიკურ პირებს, ორგანიზაციებსა და საზოგადოებრივ ჯგუფებს.
2023 წელი

სპექტაკლი „მარატ-სადი“
2023-03-18 20:00
ჟან-პოლ მარატის დევნა და მკვლელობა, შარანტონის თავშესაფრის მსახიობთა მიერ დადგმული მარკიზ დე სადის ხელმძღვანელობით
1 მოქმედებად
შესაძლებელია კი სრული თანასწორობის მიღწევა რევოლუციის საშუალებით? არის კი რევოლუცია გზა, რომელიც თავისუფლებისა და ძმობის შეგრძნებებს მოგვიტანს და სურვილებს დაგვიკმაყოფილებს? სწორედ ამ კითხვებზე პასუხების ძიებაში პიესის მთავარი გმირი, მარკიზ დე სადი შარანტონის საგიჟეთში, პაციენტების მონაწილეობით ექსპერიმენტულ სპექტაკლს დგამს და შედეგი, რომელსაც ის მიიღებს, საკმაოდ მოულოდნელია.
ახალგაზრდა დამწყებმა რეჟისორმა, საბა ასლამაზიშვილმაც თავისი სადებიუტო სპექტაკლისთვის ექსპერიმენტის გზა აირჩია და წარმოდგენა არა ტრადიციულ სივრცეში, არამედ თეატრის ფოიეში დადგა. ორი საათით ილიაუნის თეატრი შარანტონის თავშესაფარის იერს მიიღებს და მსახიობები მაყურებელთან ერთად შეეცდებიან საფრანგეთის რევოლუციის პერიპეტიების გახსენებისას მონახონ პახუხები იმ კითხვებზე, რომელნიც დღესაც ესოდენ საჭირბოროტოა.
ამ სპექტაკლით რეჟისორი წარდგენილი გახლდათ წინანდლის პრემიაზე

რეჟისორი: საბა ასლამაზიშვილი
მხატვარი: თეო კუხიანიძე
ტექნიკური რეჟისორი: თამუნა კამლაძე

სპექტაკლისთვის მუსიკა სპეციალურად დაწერა კონსტანტინე ეჯიბაშივლმა
სპექტაკლში გამოყენებულია ჯემალ ჭელიძის თარგმანი
მოქმედი პირნი და შემსრულებელნი:

ჟან-პოლ მარატი – ბაჩო ჩაჩიბაია
მარკიზ დე სადი – ამირან ქაჩიბაია
შარლოტა კორდე – ანი იმნაძე
სიმონა ევრარი – ანიკო შურღაია
კულმიე – გივიკო ბარათაშვილი
დიუპრე – ვლადიმერ ვაშაკიძე
მღვდელი ჟაკრუ – კონსტანტინე ეჯიბაშივლი
მაცნე – ანდრია ვაჭრიძე
მედდა – ლიკა ზარნაძე,
სანიტარი – ლუკა ახალაძე
პაციენტები – თორნიკე კაკულია, გაგა არაბული, პაატა ბაბლუანი, გიორგი მაქაძე, მარიამ ბალახაძე, ელენე დაბრუნდაშვილი

სპექტაკლის ხანგრძლივობა – 1 საათი და 50 წუთი ანტრაქტის გარეშე
სპექტაკლის პრემიერა შედგა 2018 წლის 10 მაისს
სპექტაკლი დაიდგა თბილისის მერიის ფინანსური ხელშეწყობით

იხილეთ ფოტო გალერეა
იხილეთ ვიდეო

დრო: 3, 18 მარტი, 20:00 საათი
ხანგრძლივობა: 1 საათი და 50 წუთი ანტრაქტის გარეშე
ადგილმდებარეობა: ილიას სახელმწიფო უნივერსიტეტის თეატრი, ილია ჭავჭავაძის გამზირი N32 (უკანა ეზო)

2023

AI: შესაძლებლობები და გამოწვევები
2023-03-18 16:00
18 მარტს 16:00 საათზე, ილიას სახელმწიფო უნივერსიტეტის კიბერლაბორატორია უნილაბში გაიმართება პანელური დისკუსია რევოლუციური ტექნოლოგიის, ხელოვნური ინტელექტის შესახებ, რომელსაც წარმართავს ილიას სახელმწიფო უნივერსიტეტის ასოცირებული პროფესორი და უნილაბის დირექტორი სანდრო ასათიანი.
დისკუსიაში მონაწილეობას მიიღებენ:

სანდრო ასათიანი, ილიას სახელმწიფო უნივერსიტეტის ასოცირებული პროფესორი, უნილაბის დირექტორი
აკაკი რაზმაძე – შრიფტის დიზაინერი
ბაჩო ბარნაბიშვილი – UI/UX Team lead TNET-ში
გიგა ხუნდაძე – Front End დეველოპერი
ლია მოშიაშვილი – მარკეტინგისა და კომუნიკაციების ექსპერტი

დისკუსიის თემები:

AI-ს გავლენა განათლებასა და სასწავლო პროცესებზე
როგორ ცვლის ხელოვნური ინტელექტი სამუშაო ბაზარს და რა უნარები იქნება საჭირო მომავლისთვის?
რა ეთიკური მოსაზრებები უნდა იყოს გათვალისწინებული ხელოვნური ინტელექტის შემუშავებისა და გამოყენებისას?

პანელურ დისკუსიასთან ერთად მონაწილეებს საშუალება ექნებათ გაეცნონ სხვადასხვა AI ისნტრუმენტს და ნახონ, როგორ შეიძლება მათი გამოყენება.
ღონისძიებაზე დასასწრებად, შეავსეთ მარტივი სარეგისტრაციო ფორმა: https://bit.ly/3FwE3mL
ღონისძიების ხანგრძლივობა: 2 საათი
სამუშაო ენა: ქართული
ადგილმდებარეობა: ქაქუცა ჩოლოყაშვილის გამზირი ⅗ , T კორპუსი, აუდიტორია T406
ღონისძიებაზე დასწრება შეუძლია ტექნოლოგიების სფეროთი დაინტერესებულ ნებისმიერ ადამიანს.
2023 წელი

ფრანკოფონიის საერთაშორისო დღე ილიაუნიში
2023-03-16 16:00
16-31 მარტს ილიას სახელმწიფო უნივერსიტეტში მეცნიერებათა და ხელოვნების ფაკულტეტისა და ფრანგული რენესანსის საქართველოს წარმომადგენლობამ ფრანკოფონიის საერთაშორისო დღის აღსანიშნავად დაგეგმა ფრანკოფონიის დღეები.
ფრანკოფონია, მსოფლიოს ფრანგულენოვანი ქვეყნების თანამშრომლობის საერთაშორისო ორგანიზაცია, აერთიანებს 57 წევრ და 20 დამკვირვებელ ქვეყანას, მათ შორის საქართველოს.
ფრანკოფონია თანამედროვე სახით არსებობს 1970 წლიდან.
ორგანიზაციის დევიზია „თანასწორობა, ურთიერთშევსება, სოლიდარობა“ („égalité, complémentarité, solidarité“).

განრიგი
ბაშირ ტამსირ ნიანის ონლაინმოხსენება
სამუშაო ენა: ფრანგული
დრო: 16 მარტი, 18:00 საათი
ადგილმდებარეობა: ილიას სახელმწიფო უნივერსიტეტის G106 აუდიტორია, ქ. ჩოლოყაშვილის გამზ. N3/5
ვრცლად: https://bit.ly/3mCK8rc
_____________________________________________________________________________________________
ქართულ-ფრანგული პოეზიის საღამო
სამუშაო ენა: ფრანგული
ფორმატი: ჰიბრიდული
დრო: 29 მარტი, 18:00 საათი
ადგილმდებარეობა: ილიას სახელმწიფო უნივერსიტეტის T102 საკონფერენციო დარბაზი, ქ. ჩოლოყაშვილის გამზ. N3/5
ვრცლად: https://bit.ly/3JqFuFG
_____________________________________________________________________________________________
ფრანკოფონული ქვეყნების გაცნობა
სამუშაო ენა: ფრანგული
ფორმატი: ჰიბრიდული
დრო: 31 მარტი, 15:00 საათი
ადგილმდებარეობა: ილიას სახელმწიფო უნივერსიტეტის B201 აუდიტორია, ი. ჭავჭავაძის გამზირი N32
ვრცლად: https://bit.ly/3JqBdCd
ყველა ღონისძიებაზე დასწრება თავისუფალია.
2023 წელი

„ქართული ლექსი. სტრუქტურა და სემანტიკა“ – თამარ ლომიძის მონოგრაფიის პრეზენტაცია
2023-03-10 18:00
10 მარტს, 18:00 საათზე, წიგნის სახლში „ლიგამუსი“ გაიმართება ილიას სახელმწიფო უნივერსიტეტის მოწვეული პროფესორის, თამარ ლომიძის მონოგრაფიის „ქართული ლექსი. სტრუქტურა და სემანტიკა“ (თბილისი: თსუ გამომცემლობა, 2021) პრეზენტაცია.
მონოგრაფიის შესახებ
მონოგრაფია სამი თავისგან შედგება:

პირველადაა შესწავლილი ნეოპლატონური ფილოსოფიის ზეგავლენა XII საუკუნის ქართული ლიტერატურის ძეგლზე, ჩახრუხაძის სახოტბო პოემაზე „თამარიანი“;
განხილულია მეტრული და ბუნებრივი აქცენტუაციის ურთიერთმიმართება შოთა რუსთველის „ვეფხისტყაოსანში“. გამოტანილია დასკვნა, რომ „ვეფხისტყაოსნის“ მეტრული აქცენტუაცია ჩამოყალიბდა არქაული ენობრივი აქცენტუაციის საფუძველზე, რომელმაც განსაზღვრა მისი ფუნქციონირება სილაბურ-ტონური ლექსთწყობის ფარგლებში;
გამოკვლეულია XVII-XVIII საუკუნეების ქართულ ანბანთქებათა ჟანრის ფორმალურ-სემანტიკური ნიშან-თვისებები და დასაბუთებულია, რომ ისინი შეესაბამება ე.წ. „კლასიკური ეპისტემეს“ (მ. ფუკო) ძირითად მახასიათებლებს.

სამუშაო ენა: ქართული
დრო: 10 მარტი, 18:00 საათი
ადგილმდებარეობა: წიგნის სახლი „ლიგამუსი“, ი. ჭავჭავაძის გამზ. N32
დასწრება თავისუფალია.
2023 წელი

მოსწავლეთა შემაჯამებელი კონფერენცია „შევიმეცნოთ ჩვენი სამყარო“
2023-03-01 16:00
1 მარტს, 16:00 საათზე, ილიას სახელმწიფო უნივერსიტეტის ტექნოლოგიების კორპუსის T102 დარბაზში გაიმართება მოსწავლეთა კონფერენცია „შევიმეცნოთ ჩვენი სამყარო“.
კონფერენცია ილიას სახელმწიფო უნივერსიტეტის საგანმანათლებლო პროექტის საკვირაო სკოლის „შევიმეცნოთ ჩვენი სამყარო“ დასკვნითი ღონისძიებაა, რომელშიც 3 თვის განმავლობაში 200-ზე მეტმა მოსწავლემ მიიღო მონაწილეობა.
მოსწავლეებს ილიას სახელმწიფო უნივერსიტეტის კოსმოლოგიის ჯგუფის პროფესორები და მკვლევრები უკითხავდნენ ლექციებს შემდეგ თემებზე:

სამყარო მიკროსკოპში: ბუნების ძალები და მატერიის შემადგენელი აგურები;
ელექტრომაგნიტური გამოსხივება და მისი ურთიერთქმედება მატერიასთან;
ხილული და უხილავი სამყარო;
ბირთვული რეაქტორები ცაში: ვარსკვლავები;
ვარსკვლავთა ისტორია;
ნეიტრონული ვარსკვლავები და პულსარები;
შავი ხვრელები არ აღმოჩნდა მთლად შავი;
გალაქტიკები და ჩვენი დიდი სახლი – ირმის ნახტომი;
სამყარო ფართოვდება;
რას გვამცნობს სამყაროს მსხვილმასშტაბიანი სტრუქტურა?
სამყაროს აქვს დასაწყისი – კოსმოლოგიური სინგულარობა;
რა ვიცით სამყაროს პირველი წუთების შესახებ?
გრავიტაცია გვაძლევს საშუალებას, ავწონოთ სამყარო;
გრავიტაციული ტალღებით აღქმული სამყარო;
როგორ ვიწინასწარმეტყველოთ სამყაროს მომავალი.

პროგრამა
1 მარტი, 16:00 საათი – ოფიციალური გახსნა
მომხსენებლები:
ნინო არჩვაძე, ქ. თბილისის N155 საჯარო სკოლა, X კლასი,
თემა: ელექტრომაგნიტური ტალღების (სინათლის) სპექტრი;
ანასტასია კიკალია, სკოლა-ლიცეუმი „მწიგნობართუხუცესი“, X კლასი,
თემა: ბნელი მატერია;
ნინო კვიჟინაძე, ქ. თბილისის N186 საჯარო სკოლა, XI კლასი,
თემა: ნეიტრინო;
ანასტასია ბირბიჩაძე, ქ. თბილისი, I ექსპერიმენტული საჯარო სკოლა, XI კლასი,
თემა: ფარული მატერია და მასზე დაკვირვების საშუალებები;
გიგი გოგუა, სერვანტესის სახ. გიმნაზია აია-ჯესსი, XI კლასი, ირაკლი ვეშაპელი, ვ. კომაროვის ფიზიკა-მათემატიკის ქ. თბილისის N199 საჯარო სკოლა, XI კლასი,
თემა: გრავიტაციული ტალღები;
ანა ნარიმანიძე, ქ. თბილისის N71 საჯარო სკოლა, XII კლასი,
თემა: დიდი აფეთქება – სამყაროს ევოლუციის თეორია;
გვანცა მებონია, სოფ. ნოქალაქევის საჯარო სკოლა, XI კლასი,
თემა: სამეცნიერო რევოლუცია;
ნინო გეგეჭკორი, ქ. თბილისის N118-ე სჯარო სკოლა, IX კლასი,
თემა: დიდი აფეთქება;
მარიამ ყიფიანი, კეხიჯვრის საჯარო სკოლა, X კლასი,
თემა: ფოტოეფექტი – ელექტრომაგნიტური გამოსხივება;
ლუკა კუკავა, ზუგდიდის №4 საჯარო სკოლა, X კლასი,
თემა: ცხელი დიდი აფეთქება – სამყაროს წარმოშობის თეორიები;
ვახტანგ ჩიხლაძე, ქ. ქუთაისის მე-9 საჯარო სკოლა, X კლასი,
თემა: ვარსკვლავთა ისტორია და 27 ვარსკვლავის მნიშვნელობა ბრაზილიის დროშაზე;
ლიზი გურგენიძე, ვახტანგ პაპუნიძის სახ. დაბა ქედის საჯარო სკოლა, XI კლასი;
თემა: ელექტრომაგნიტური გამოსხივება.

პროექტის შესახებ:
პროექტი განხორციელდა შოთა რუსთაველის ეროვნული სამეცნიერო ფონდის მხარდაჭერით (პროექტი SPG22-444) ნოემბერ-თებერვალში.
კურსი განკუთვნილი იყო IX-XII კლასების მოსწავლეებისთვის და 15 სალექციო შეხვედრას მოიცავდა. მონაწილეებს ლექციებზე დასწრება შეეძლოთ როგორც ფიზიკურად, ილიას სახელმწიფო უნივერსიტეტში, ასევე დისტანციურად (პლატფორმა ზუმის საშუალებით).
დეტალურად პროექტის შესახებ
დრო: 1 მარტი, 16:00 საათი
ადგილმდებარეობა: ილიას სახელმწიფო უნივერსიტეტის ტექნოლოგიების კორპუსი, T102 დარბაზი (მისამართი: ქაქუცა ჩოლოყაშვილის გამზირი N3/5)
2023 წელი

პროფესორ კურტ შარის საჯარო მოხსენება ავსტრიული კულტურის ცენტრში
2023-02-24 16:00
24 თებერვალს, 16:00 საათზე, ილიას სახელმწიფო უნივერსიტეტის S507 სასემინარო დარბაზში საქართველოში ავსტრიის საელჩოსა და ავსტრიული კულტურის ცენტრის ორგანიზებით ინსბრუკის უნივერსიტეტის პროფესორი, ისტორიკოსი კურტ შარი წაიკითხავს საჯარო მოხსენებას “Schaufeln-Schubkarren-Stacheldraht. Peter Demant – Erinnerungen eines Österreichers an Zwangsarbeitslager und Verbannung in der Sowjetunion” .
ღონისძიებას დაესწრება ავსტრიის ელჩი საქართველოში თომას მიულმანი.
პროფესორი კურტ შარი ასევე გამართავს მოკლე პრეზენტაციას სასკოლო პროექტის შესახებ, რომლის განხორციელება იგეგმება საქართველოს სკოლებთან თანამშრომლობით.
სამუშაო ენა: გერმანული
დრო: 24 თებერვალი, 16:00 საათი
ადგილმდებარეობა: ილიას სახელმწიფო უნივერსიტეტი, S507 სასემინარო დარბაზი (ავსტრიული ბიბლიოთეკა), გ. წერეთლის ქ. N3
დასწრება თავისუფალია.
2023 წელი

„ყველაფერი შაქრის შესახებ“ – სამეცნიერო-პოპულარული ლექცია ექსპერიმენტებით მოსწავლეებისთვის
2023-02-24 16:00
24 თებერვალს, 16:00 საათზე, ილიას სახელმწიფო უნივერსიტეტის საბუნებისმეტყველო მეცნიერებებისა და მედიცინის ფაკულტეტის პროფესორი ქეთევან კუპატაძე მოსწავლეებისთვის გამართავს სამეცნიერო-პოპულარულ ლექციას „ყველაფერი შაქრის შესახებ“ ექსპერიმენტებით.
ლექციაზე მოსწავლეებს ექნებათ შესაძლებლობა, გაეცნონ შაქარს, მის თვისებებს, ასევე ჩაერთონ საინტერესო ლაბორატორიულ ექსპერიმენტებში შაქრის გამოყენებით.
მომხსენებელი ისაუბრებს შემდეგ თემებზე:

რას ფიქრობდა შაქარზე ავიცენა?
როდის მიირთმევდნენ ევროპის მეფენი შაქარს?
როგორ გავრცელდა შაქარი?
ვინ იყვნენ შაქრის ზომბები?
რას წარმოადგენს შაქარი ქიმიური თვალსაზრისით, როგორი თვისებები აქვს? რა ემართება ჩვენს ორგანიზმში?
როგორ ამოვიცნოთ დაფარული შაქარი პროდუქტების ეტიკეტებში?
რა საერთო აქვს და რით განსხვავდება შაქარი და თაფლი?
რომელია ყველაზე უსაფრთხო ტკბილეული?
რა საერთო აქვს შაქარს მარილთან და რას ნიშნავს „მარილის გემო“?

ვისთვის არის განკუთვნილი ლექცია?
თემით დაინტერესებული მოსწავლეებისთვის.
როგორ მივიღო მონაწილეობა?
ვორკშოპში მონაწილეობისთვის საჭიროა წინასწარი რეგისტრაცია. შესაძლებელია როგორც ინდივიდუალური, ასევე ჯგუფური რეგისტრაცია.
რეგისტრაციისთვის: https://bit.ly/3HdJGGu
რეგისტრაციის ბოლო ვადა: 17 თებერვალი, 23:59 საათი
დრო: 24 თებერვალი, 16:00 საათი
სამუშაო ენა: ქართული
ადგილმდებარეობა: B 201 დარბაზი, ილია ჭავჭავაძის გამზირი N32
2023 წელი

სპექტაკლი „ძალად ექიმი“
2023-02-19 20:00
კომედია 1 მოქმედებად
კომედია მოგვითხრობს თუ როგორ ჩათვალა მთელმა სამყარომ, რომ მთავარი გმირი, უმაქნისი ლოთი სგანარელი ცნობილი ექიმია, რომელსაც ყველა დაავადების განკურნება ძალუძს. „პაციენტები“ გულუბრყვილოდ სთავაზობენ სგანარელს უზრმაზარ თანხებს მის სასწაულმოქმედ წამალში, რომელიც სინამდვილეში, რა თქმა უნდა, არ არსებობს. მოხერხებული სგანარელი სწრაფად მდიდრდება, თუმცა არც კეთილი საქმის გაკეთება ავიწყდება და ყველაზე სერიოზული „ავადმყოფების“, შეყვარებული წყვილის, „განკურნებასაც“ ახერხებს.
თარგმანი: ქეთი კვანტალიანი
რეჟისორი: კოკო როინიშვილი
მხატვარი: ბარბარე ასლამაზი
მუსიკალური გაფორმება: ზურაბ გაგლოშვილი
ქორეოგრაფი: თინათინ წულაძე
ტექნიკური რეჟისორი: თამუნა კამლაძე
მოქმედი პირნი და შემსრულებელნი:

სგანარელ – ირაკლი ჩხიკვაძე
მარტინ – ანი იმნაძე
ლუკა – ნოდარ ძოწენიძე
ჟერონტ – ანდრია ვაჭრიძე
ჟაკლინ – ანიკო შურღაია
ლუსინდ – ანკა ვასაძე
ლეანდრ – გიორგი კიკნაძე

სპექტაკლში ჟღერს მუსიკა:
Raphael – Balada De La Trompeta
Raphael Beau – Ca Deroule
Roque Banos – Circus Freaks, Love at Park, Hidding In The Forest, Titles
ll piccolo circo
Stephen Trask – The Show
Cirque Du Soleil – Wedding
A. Zanzotto & Nin0 Rotta – Canto della Buranella
სპექტაკლის პრემიერა შედგა 2022 წლის 3 ნოემბერს
სპექტაკლის ხანგრძლივობაა 1 საათი და 30 წუთი
სპექტაკლი დაიდგა თბილისის მერიის ფინანსური ხელშეწყობით

იხილეთ ფოტო გალერეა
იხილეთ ვიდეო

დრო: 19 თებერვალი, 20:00 საათი
ხანგრძლივობა: 1 საათი და 30 წუთი
ადგილმდებარეობა: ილიას სახელმწიფო უნივერსიტეტის თეატრი, ილია ჭავჭავაძის გამზირი N32 (უკანა ეზო)
2023 წელი

STEAM ინოვატორ მასწავლებელთა კონფერენცია
2023-02-18 18:00
18 თებერვალს, 18:00 საათზე გიწვევთ STEAM ინოვატორ მასწავლებელთა კონკურსის დასკვნით ღონისძიებაზე.
ფინალისტები თავიანთ მატერიალურ პროდუქტს საგამოფენო სივრცეში წარმოადგენენ და განხორციელებული პროექტების შესახებ ისაუბრებენ.
კონკურსის დასასრულს გამოვლინდება 3 გამარჯვებული.
ღონისძიებაზე, რომელიც 18:00 საათზე გაიხსნება, სტუმრებს შესაძლებლობა ექნებათ, გაეცნონ წარმოდგენილ პროექტებს და დაესწრონ დაჯილდოების ცერემონიას.
დრო: 18 თებერვალი, 18:00 საათი
ადგილმდებარეობა: ქაქუცა ჩოლოყაშვილის გამზირი N⅗, ილიაუნის T102
2023 წელი

დოქტორანტ სვეტლანა ბერიკაშვილის სადისერტაციო ნაშრომის დაცვა
2023-02-07 14:00
7 თებერვალს, 14:00 საათზე, ილიას სახელმწიფო უნივერსიტეტის G106 აუდიტორიაში გაიმართება ილიას სახელმწიფო უნივერსიტეტისა და გეორგ-აუგუსტის გიოტინგენის უნივერსიტეტის (გერმანია) ერთობლივი ტრანსდისციპლინური საერთაშორისო სადოქტორო პროგრამის კარლ ფრიდრიხ ლემან-ჰაუპტის საერთაშორისო სადოქტორო პროგრამის დოქტორანტ სვეტლანა ბერიკაშვილის სადოქტორო ნაშრომის „სუბიექტის დიფერენცირებული მარკირება ქართულში (Differential Subject Marking in Georgian)“ დაცვა.
პროგრამა დოქტორანტს შესაძლებლობას აძლევს, კოტუტელის პრინციპზე დაფუძნებული მოდელით დაიცვას ნაშრომი და მიიღოს ორმაგი სადოქტორო ხარისხი და ორივე უნივერსიტეტის დიპლომი.
დოქტორანტი სუბიექტის დიფერენცირებულ მარკირებას (DSM) ქართულ ენაში იკვლევს გენერაციული სინტაქსის თეორიის ფარგლებში და ასკვნის, რომ სუბიექტის ბრუნვების დიფერენციაცია არ არის მხოლოდ იმ ოპერაციების შედეგი, რომელიც მორფოლოგიურ სტრუქტურაში (MS) ფონეტიკური ფორმის (PF) დონეზე სინტაქსური რეპრეზენტაციის შემდეგ ვლინდება, პირიქით, ბრუნვის მინიჭებაც და შეთანხმებაც მინიჭებული ბრუნვის (დამოკიდებული, არამარკირებული და ა.შ.) საფუძველზე სინტაქსის ნაწილია. სადისერტაციო ნაშრომი სუბიექტის ე. წ. „არაკანონიკურად მარკირებული“ მოთხრობითი და მიცემითი ბრუნვების მინიჭებას ხსნის წმინდა დამოკიდებული ბრუნვის (pure DC) ალგორითმის მეშვეობით და ასკვნის, რომ დამოკიდებული ბრუნვის თეორია (DCT) საკმარისია სტრუქტურული ბრუნვების მინიჭების გასაანალიზებლად.
სამეცნიერო ხელმძღვანელები გეორგ-აუგუსტის გიოტინგენის უნივერსიტეტიდან: პროფესორი, დოქტორი ჰედი ზაელსტრა (UGOE), პროფესორი, დოქტორი ანკე ჰოლერი (UGOE)
სამეცნიერო ხელმძღვანელები ილიას სახელმწიფო უნივერსიტეტიდან:
პროფესორი, დოქტორი ნინო დობორჯგინიძე (ISU), პროფესორი, დოქტორი ირინა ლობჟანიძე (ISU)
სამუშაო ენა: ინგლისური
დრო: 7 თებერვალი, 14:00 საათი
ადგილმდებარეობა: ილიას სახელმწიფო უნივერსიტეტის G106 აუდიტორია
2023 წელი

ALUMNI TALKS: შეხვედრა ნინო მახაშვილთან
2023-02-06 17:00
საერთაშორისო სადოქტორო სკოლის ორგანიზებით გრძელდება შეხვედრათა სერია „Alumni Talks”
6 თებერვალს, 17:00 საათზე, წიგნის სახლში „ლიგამუსი“ ალუმნი საუბრების ფარგლებში სტუმარი იქნება ილიას სახელმწიფო უნივერსიტეტის ასოცირებული პროფესორი ნინო მახაშვილი.
მომხსენებელი გაგვიზიარებს დოქტორანტურაში სწავლის გამოცდილებას, ისაუბრებს კვლევაზე მრავალწლიანი მუშაობისას დოქტორანტთა წარმატების გზებისა თუ გამოწვევების შესახებ.
შეხვედრა ძირითადად კითხვა-პასუხის ფორმატში გაიმართება და მსმენელებს შესაძლებლობა ექნებათ, პასუხები მიიღონ მათთვის საინტერესო საკითხებზე.
პროფესორი ნინო მახაშვილი ხელმძღვანელობს ილიას სახელმწიფო უნივერსიტეტის ფსიქიკური ჯანმრთელობის რესურცენტრს. იგი ამავე უნივერსიტეტის ფსიქიკური ჯანმრთელობის სამაგისტრო პროგრამის ერთ-ერთი დამფუძნებელი და ლექტორია; 2017 წელს შეუერთდა ბიზნესის სკოლის სადოქტორო პროგრამას კურსით „თემზე დაფუძნებული მონაწილეობითი კვლევა“ (community-based participatory research).
დეტალური ინფორმაცია ნინო მახაშვილის შესახებ იხილეთ: https://faculty.iliauni.edu.ge/business/nino-makhashvili/
გთხოვთ, რეგისტრაცია გაიაროთ შემდეგი ბმულის მეშვეობით: https://bit.ly/3wFleJt
დრო: 6 თებერვალი, 17:00 საათი
ადგილმდებარეობა: წიგნის სახლი ლიგამუსი, ი. ჭავჭავაძის გამზ. N32
2023 წელი

სპექტაკლი „უხერხემლო“
2023-02-05 20:00
დრამა 1 მოქმედებად
როგორია საქართველოში ცხოვრება, როდესაც განსხვავებული ხარ? რა უნდა დაუპირისპირო მეგობრების, ოჯახის, საზოგადოების, ქვეყნის გულგრილობას? როგორ უნდა გადარჩე, ან ღირს კი გადარჩენა, როდესქაც არავის სჭირდები, არავის ესმის შენი? ამ ერთ ტრაგიკულ ამბავში, რომელიც დრამატურგმა ალექს ჩიღვინაძემ რეალურ ისტორიაზე დაფუძნებით დაწერა, თითქოს მთელი საზოგადოების პრობლემებია გაერთიანებგული და დაფიქრებისკენ გვიბიძგებს, როგორ შევცვალოთ ის ქვეყანა, სადაც მშობლებს საკუთარი განსხვავებული ორიენტაციის შვილის დაკრძალვა მეზობლებისგან, სოფლისგან, ქვეყნისგან მალულად უწევთ.
რეჟისორი – გელა გულიაშვილი (სადიპლომო ნაშრომი)
მხატვარი – თეო კუხიანიძე
ტექნიკური რეჟისორი – მაკა მეტრეველი
დადგმის ხელმძღვანელი – ვანო ხუციშვილი, ილიას სახელმწიფო უნივერსიტეტის ასოცირებული პროფესორი
მონაწილეობენ:
მართა – მაიკო ხორნაული
მამია – გიორგი ცერცვაძე
ნინო – ანიკო შურღაია
დანიელი – გიორგი მაქაძე
სპექტაკლის ხანგრძლივობაა 1 საათი და 30 წუთი
სპექტაკლის პრემიერა შედგა 2022 წლის 2 ივლისს

იხილეთ ფოტო გალერეა

დრო: 5, 18 თებერვალი, 20:00 საათი
ხანგრძლივობა: 1 საათი და 15 წუთი
ადგილმდებარეობა: ილიას სახელმწიფო უნივერსიტეტის თეატრი, ილია ჭავჭავაძის გამზირი N32 (უკანა ეზო)
2023 წელი

პროფესორ გარი ჰემერის საჯარო ლექცია „ლიდერობა მედიცინასა და მეცნიერებაში“
2023-02-02 17:00
2 თებერვალს, 17:00 საათზე, G 106 აუდიტორიაში მიჩიგანის უნივერსიტეტის ენდოკრინული ონკოლოგიის პროგრამის დირექტორი, ამერიკის ენდოკრინული საზოგადოების (Endocrine Society) ყოფილი პრეზიდენტი (დეტროიტი, აშშ), პროფესორი გარი ჰემერი გამართავს საჯარო ლექციას თემაზე „ლიდერობა მედიცინასა და მეცნიერებაში“.
ლექციის შესახებ
მოტივაციური და ინსპირაციული ლექცია დაფუძნებულია თავად პროფესორ გარი ჰემერის გამოცდილებასა და მეცნიერებასა და მედიცინაში მის მიერ განვლილ კარიერულ გზაზე. მომხსენებელი ისაუბრებს, როგორ შეუძლია საკუთარი მოწყვლადობის გაცნობიერებას, გახდეს ინსპირაციის წყარო, რათა სამყარო უკეთესობისკენ შევცვალოთ, გავითავისოთ კონცეფცია აქ და ახლა. ვიცხოვროთ ამჟამინდელ დროში, დრო და სივრცე გამოვიყენოთ განვითარებისთვის, სხვების შთაგონებისა და ჩვენ ირგვლივ არსებული გარემოსა და სამყაროს უკეთესობისკენ შესაცვლელად. მომხსენებელი ასევე შეეხება ექიმსა და პაციენტს შორის ურთიერთობას, იმ კავშირს, ნდობასა და ურთიერთგაგებას, რაც აუცილებელია ექიმსა და პაციენტს შორის სრულყოფილი ურთიერთობის ჩამოყალიბებისა და განვითარებისთვის ხანგრძლივ პერსპექტივაში.
მომხსენებლის შესახებ
გარი ჰემერი, MD, PhD, მიჩიგანის უნივერსიტეტის შინაგანი მედიცინის, უჯრედული და განვითარების ბიოლოგიისა და მოლეკულური და ინტეგრაციული ფიზიოლოგიის დეპარტამენტის პროფესორია. ამჟამად როგორც ენდოკრინული ონკოლოგიის პროგრამის დირექტორი მოღვაწეობს როგელის კიბოს ცენტრში, სადაც უკავია პროფესორის თანამდებობა თირკმელზედა ჯირკვლის სიმსივნეების მიმართულებით.
მან MD და PhD ხარისხი ნეირომეცნიერებებში მიიღო ტუფტის უნივერსიტეტში, ხოლო რეზიდენტური – შინაგან მედიცინაში, შემდეგ – ენდოკრინოლოგიაში, დიპლომის შემდგომი განათლება კი – კალიფორნიის უნივერსიტეტში (სან-ფრანცისკო).
პროფ. გარი ჰემერმა ხელი შეუწყო მიჩიგანის თირკმელზედა ჯირკვლის მეცნიერთა გუნდის საქმიანობის ბოლოდროინდელ აღორძინებას. გუნდი აერთიანებს თირკმელზედა ჯირკვლის დაავადებათა შემსწავლელ მეცნიერებს.
მან UofM Jerome Conn-ის ჯილდო მიიღო შინაგანი მედიცინის გამორჩეული კვლევისთვის, ენდოკრინული საზოგადოების ედვინ ბ. ასთვუდის ჯილდო – კი გამორჩეული კვლევისთვის. გარი ჰემერი ASCI-ისა და AAP-ის წევრია.
ვრცელი ბიოგრაფია ხელმისაწვდომია ბმულზე: https://bit.ly/3Xiq3UG
სამუშაო ენა: ინგლისური
დრო: 2 თებერვალი, 17:00 საათი
ადგილმდებარეობა: G106 აუდიტორია, გ. წერეთლის გამზ. N1
დასწრება თავისუფალია.
2023 წელი

სპექტაკლი „ძალად ექიმი“
2023-01-29 20:00
კომედია 1 მოქმედებად
კომედია მოგვითხრობს თუ როგორ ჩათვალა მთელმა სამყარომ, რომ მთავარი გმირი, უმაქნისი ლოთი სგანარელი ცნობილი ექიმია, რომელსაც ყველა დაავადების განკურნება ძალუძს. „პაციენტები“ გულუბრყვილოდ სთავაზობენ სგანარელს უზრმაზარ თანხებს მის სასწაულმოქმედ წამალში, რომელიც სინამდვილეში, რა თქმა უნდა, არ არსებობს. მოხერხებული სგანარელი სწრაფად მდიდრდება, თუმცა არც კეთილი საქმის გაკეთება ავიწყდება და ყველაზე სერიოზული „ავადმყოფების“, შეყვარებული წყვილის, „განკურნებასაც“ ახერხებს.
თარგმანი: ქეთი კვანტალიანი
რეჟისორი: კოკო როინიშვილი
მხატვარი: ბარბარე ასლამაზი
მუსიკალური გაფორმება: ზურაბ გაგლოშვილი
ქორეოგრაფი: თინათინ წულაძე
ტექნიკური რეჟისორი: თამუნა კამლაძე
მოქმედი პირნი და შემსრულებელნი:

სგანარელ – ირაკლი ჩხიკვაძე
მარტინ – ანი იმნაძე
ლუკა – ნოდარ ძოწენიძე
ჟერონტ – ანდრია ვაჭრიძე
ჟაკლინ – ანიკო შურღაია
ლუსინდ – ანკა ვასაძე
ლეანდრ – გიორგი კიკნაძე

სპექტაკლში ჟღერს მუსიკა:
Raphael – Balada De La Trompeta
Raphael Beau – Ca Deroule
Roque Banos – Circus Freaks, Love at Park, Hidding In The Forest, Titles
ll piccolo circo
Stephen Trask – The Show
Cirque Du Soleil – Wedding
A. Zanzotto & Nin0 Rotta – Canto della Buranella
სპექტაკლის პრემიერა შედგა 2022 წლის 3 ნოემბერს
სპექტაკლის ხანგრძლივობაა 1 საათი და 30 წუთი
სპექტაკლი დაიდგა თბილისის მერიის ფინანსური ხელშეწყობით

იხილეთ ფოტო გალერეა
იხილეთ ვიდეო

დრო: 29 იანვარი, 20:00 საათი
ხანგრძლივობა: 1 საათი და 30 წუთი
ადგილმდებარეობა: ილიას სახელმწიფო უნივერსიტეტის თეატრი, ილია ჭავჭავაძის გამზირი N32 (უკანა ეზო)
2023 წელი

სპექტაკლი „უხერხემლო“
2023-01-28 20:00
დრამა 1 მოქმედებად
როგორია საქართველოში ცხოვრება, როდესაც განსხვავებული ხარ? რა უნდა დაუპირისპირო მეგობრების, ოჯახის, საზოგადოების, ქვეყნის გულგრილობას? როგორ უნდა გადარჩე, ან ღირს კი გადარჩენა, როდესქაც არავის სჭირდები, არავის ესმის შენი? ამ ერთ ტრაგიკულ ამბავში, რომელიც დრამატურგმა ალექს ჩიღვინაძემ რეალურ ისტორიაზე დაფუძნებით დაწერა, თითქოს მთელი საზოგადოების პრობლემებია გაერთიანებგული და დაფიქრებისკენ გვიბიძგებს, როგორ შევცვალოთ ის ქვეყანა, სადაც მშობლებს საკუთარი განსხვავებული ორიენტაციის შვილის დაკრძალვა მეზობლებისგან, სოფლისგან, ქვეყნისგან მალულად უწევთ.
რეჟისორი – გელა გულიაშვილი (სადიპლომო ნაშრომი)
მხატვარი – თეო კუხიანიძე
ტექნიკური რეჟისორი – მაკა მეტრეველი
დადგმის ხელმძღვანელი – ვანო ხუციშვილი, ილიას სახელმწიფო უნივერსიტეტის ასოცირებული პროფესორი
მონაწილეობენ:

მართა – მაიკო ხორნაული
მამია – გიორგი ცერცვაძე
ნინო – ანიკო შურღაია
დანიელი – გიორგი მაქაძე

სპექტაკლის ხანგრძლივობაა 1 საათი და 30 წუთი
სპექტაკლის პრემიერა შედგა 2022 წლის 2 ივლისს

იხილეთ ფოტო გალერეა

დრო: 28 იანვარი, 20:00 საათი
ხანგრძლივობა: 1 საათი და 30 წუთი
ადგილმდებარეობა: ილიას სახელმწიფო უნივერსიტეტის თეატრი, ილია ჭავჭავაძის გამზირი N32 (უკანა ეზო)

სპექტაკლი „იდეალური ოჯახი“
2023-01-27 20:00
კომედია 1 მოქმედებად
რა ხდება მაშინ, როდესაც საკუთარ ცხოვრებას მხოლოდ სხვის შეხედულებებზე აგებ?! როდესაც ცდილობ სხვისი დაკნინებით წარმოაჩინო საკუთარი თავი და მხოლოდ სხვის დასანახად შექმნა იდეალური ოჯახი…
არსებობს კი იდეალური ოჯახი?! ან იქნებ ჩვენს საზოგადოებაშიც მრავლად არიან ვაცლავ ჰაველის პიესის გმირები, რომლებიც გამუდმებით სხვის არასრულფასოვნებას უსვამენ ხაზს და ჰარმონიულ ურთიერთობაზე გვესაუბრებიან.
მთარგმნელი: მაია ნაჭყებია
რეჟისორი: დავით ჭახრაკია
მხატვარი: გიორგი უსტიაშვილი
ტექნიკური რეჟისორი: ნათია სამადაშვილი
მოქმედი პირნი და შემსრულებელნი:

ვერა – რუსკა მაყაშვილი (რუსთაველის თეატრის მსახიობი)
მიხალი – გიორგი გოგუაძე
ბედრჟიხი – პაატა პაპუაშვილი

სპექტაკლის ხანგრძლივობაა 1 საათი და 15 წუთი
სპექტაკლის პრემიერა შედგა 2019 წლის 30 მარტს
სპექტაკლი დაიდგა თბილისის მერიის ფინანსური ხელშეწყობით
სპექტაკლის მხარდამჭერია “Sky Development”

იხილეთ ფოტო გალერეა
იხილეთ ვიდეო

დრო: 27 იანვარი, 20:00 საათი
ხანგრძლივობა: 1 საათი და 15 წუთი

ადგილმდებარეობა: ილიას სახელმწიფო უნივერსიტეტის თეატრი, ილია ჭავჭავაძის გამზირი N32 (უკანა ეზო)

2023 წელი

„განათლება და ჰოლოკოსტი“ – ჰოლოკოსტის მსხვერპლთა ხსოვნის საერთაშორისო დღე
2023-01-27 15:00
27 იანვარს, 15:00 საათზე, ილიას სახელმწიფო უნივერსიტეტის G 106 აუდიტორიაში საქართველოს სახალხო დამცველი და მასთან არსებული ტოლერანტობის ცენტრი ილიას სახელმწიფო უნივერსიტეტთან, ივანე ჯავახიშვილის სახელობის თბილისის სახელმწიფო უნივერსიტეტსა და ებრაელ ქალთა საბჭოსთან თანამშრომლობით სტუდენტებისთვის გამართავს ჰოლოკოსტის მსხვერპლთა ხსოვნის საერთაშორისო დღისადმი მიძღვნილ ღონისძიებას.
საერთაშორისო დღის 2023 წლის თემაა „განათლება და ჰოლოკოსტი“.
შეხვედრა გაიხსნება ილიას სახელმწიფო უნივერსიტეტის რექტორის, სახალხო დამცველის აპარატის წარმომადგენლის, ტოლერანტობის ცენტრის ხელმძღვანელის, საქართველოში ისრაელის ელჩის, USAID-ის დემოკრატიის, უფლებების და მმართველობის ოფისის წარმომადგენლისა და ებრაელ ქალთა საბჭოს ხელმძღვანელის მისალმებებით.
შეხვედრაზე ფსიქოლოგი ნათია ფანჯიკიძე მიმოიხილავს ვიქტორ ფრანკლის წიგნს „ვუთხრათ სიცოცხლეს „დიახ“!“
ღონისძიებას გამართავს საქართველოს სახალხო დამცველთან არსებული ტოლერანტობის ცენტრი USAID-ის პროგრამის „ერთიანობა მრავალფეროვნებაშია მხარდაჭერით“, რომელსაც საქართველოს გაეროს ასოციაცია ახორციელებს.
ღონისძიების განრიგი იხ. თანდართული ფაილის სახით.
დრო: 27 იანვარი, 15:00 საათი
ადგილმდებარეობა: G 106 აუდიტორია (გ. წერეთლის ქ. 1), ილიას სახელმწიფო უნივერსიტეტი
2023 წელი

წლის შემაჯამებელი ღონისძიება ილიაუნის საახალწლო ქალაქში
2023-01-17 14:20
13 იანვარს ილიას სახელმწიფო უნივერსიტეტის საახალწლო ქალაქმა სტუდენტების წლის შემაჯამებელ ღონისძიებას უმასპინძლა.
ღონისძიება ილიას სახელმწიფო უნივერსიტეტის რექტორმა, პროფესორმა ნინო დობორჯგინიძემ და ადმინისტრაციის ხელმძღვანელმა ქეთევან ლაკირბაიამ გახსნეს და სტუდენტებს განვლილი დღესასწაულები მიულოცეს.
ღონისძიების პარალელურად, რომელშიც მონაწილეობა შემსრულებლებმა LUA და NOA მიიღეს, საქართველოში მცხოვრებ უკრაინელთა მხარდასაჭერი უნიმარკეტი გაიმართა.
2023 წელი

უნიმარკეტი STAND WITH UKRAINE
2023-01-13 19:00
ილიას სახელმწიფო უნივერსიტეტის ორგანიზებით წლის შემაჯამებელი ღონისძიების ფარგლებში 13 იანვარს, პარასკევს, 19:00-დან 22:00 საათამდე გაიმართება უნიმარკეტი #STANDWITHUKRAINE უკრაინის მხარდასაჭერად.
უნიმარკეტზე ნებისმიერ მსურველს ექნება საშუალება:
საქველმოქმედო ყუთში ჩააგდოს ნებისმიერი რაოდენობის შემოწირულება;
შეიძინოს საინტერესო ნივთები, გამოცემები, რომელთაც ჩვენი სტუდენტები და ლექტორები უკრაინელი ხალხის სოლიდარობის ნიშნად გასაყიდად გამოიტანენ;
დარეგისტრირდეს უნიმარკეტის მონაწილედ, ჩვენგან მოითხოვოს ინვენტარით მხარდაჭერა და გაყიდოს ნივთები, შემოსული თანხა კი შემოწირულების საქველმოქმედო ყუთში მოათავსოს.
ილიას სახელმწიფო უნივერსიტეტის ადმინისტრაცია შეგროვებული თანხით უკრაინელთა დასახმარებლად შეიძენს აუცილებელ მედიკამენტებს, სამედიცინო აღჭურვილობას და უზრუნველყოფს მათ ტრანსპორტირებას.
თუ გსურთ უნიმარკეტზე ნივთების გასაყიდად გამოტანა და ამ ფორმით უკრაინის მხარდაჭერა, შეავსეთ აპლიკაცია და თქვენს საჭიროებათა შესაბამისად მოწყობილ სივრცეს დაგახვედრებთ.
აპლიკაცია ხელმისაწვდომია ბმულზე: https://bit.ly/3VVqHpB
ადგილმდებარეობა: ილიაუნის E კორპუსის შიდა ეზო, ქაქუცა ჩოლოყაშვილის გამზ. N3/5
დამატებითი შეკითხვებისთვის
577 75 59 86
pr@iliauni.edu.ge
2023 წელი

წლის შემაჯამებელი ღონისძიება ილიაუნის საახალწლო ქალაქში
2023-01-13 19:00
ძვირფასო სტუდენტებო, 13 იანვარს, პარასკევს, 19:00 საათზე გელოდებით ილიას სახელმწიფო უნივერსიტეტის საახალწლო ქალაქში წლის შემაჯამებელ ღონისძიებაზე.
განრიგი
19:00 – 20:00 – გახსნა
20:00 – 22:00 – საახალწლო კონცერტი
ღონისძიების პარალელურად გაიმართება საქართველოში მცხოვრები უკრაინელების მხარდასაჭერი უნიმარკეტი და გვექნება შესაძლებლობა, დავეხმაროთ მათ, ვისაც ეს ყველაზე მეტად სჭირდებათ.
გილოცავთ დამდეგ ახალ წელს და გელოდებით საახალწლო ქალაქში წლის შემაჯამებელ ღონისძიებაზე.
დრო: 13 იანვარი, 19:00 – 22:00
ადგილმდებარეობა: ილიას სახელმწიფო უნივერსიტეტის E კორპუსის შიდა ეზო.
2022 წელი

ილიაუნიმ კინგსის ოლიმპიადებში გამარჯვებული მოსწავლეების დაჯილდოების ცერემონიას უმასპინძლა
2023-01-10 12:08
ილიას სახელმწიფო უნივერსიტეტსა და საგანმანათლებლო ორგანიზაცია კინგსს თანამშრომლობის ათწლიანი ისტორია აკავშირებს. მათი თანამშრომლობით ათეულობით წარმატებული საგანმანათლებლო პროექტი განხორციელდა, მათ შორის ყოველწლიურად ხორციელდებოდა პროექტი „არჩევანი შენია“ მოსწავლეების პროფესიული ორიენტაციის მიმართულებით და სხვ. 10 იანვარს ილიას სახელმწიფო უნივერსიტეტმა უმასპინძლა კინგსის საგნობრივ ოლიმპიადებში გამარჯვებული მოსწავლეების დაჯილდოების ცერემონიას.
დააჯილდოვეს საქართველოს მასშტაბით თითოეულ საგანში (ქართული ენა, ინგლისური, მათემატიკა, ინტელექტის ოლიმპიადა) თითოეული ასაკობრივი კატეგორიიდან 3 მოსწავლე: I, II, III ადგილის მფლობელები.
დაჯილდოების ცერემონიაში მონაწილეობა მიიღო ილიას სახელმწიფო უნივერსიტეტის რექტორის მოადგილემ, პროფესორმა გიორგი გვალიამ.
საგანმანათლებლო ორგანიზაცია კინგსის შესახებ
კინგსი განათლების სფეროში 2012 წლიდან საქმიანობს. ორგანიზაციის მისიაა აამაღლოს ზოგადი განათლების დონე სწავლისადმი მოტივაციის გაზრდითა და მუდმივგანახლებადი საგანმანათლებლო ტექნოლოგიების დანერგვით.
კინგსის ერთ-ერთი ძირითადი საქმიანობაა საგანმანათლებლო საგნობრივი ოლიმპიადების ორგანიზება II-XII კლასელებისთვის შემდეგ საგნებში: ქართული, მათემატიკა, ინგლისური და ინტელექტი.
გარდა საგნობრივი ოლიმპიადებისა, 2018 წლიდან ორგანიზაცია აქტიურად ახორციელებს სხვადასხვა სახის საგანმანათლებლო პროექტს საქართველოს მასშტაბით.
2023 წელი

რობოტების სასკოლო შეჯიბრება
2022-12-26 12:00
26 დეკემბერს ილიას სახელმწიფო უნივერსიტეტის ტექნოლოგიური მეწარმეობისა და ინოვაციების განვითარების ცენტრი ამერიკის საელჩოსა და EPAM Georgia-სთან თანამშრომლობით საქართველოს საჯარო და კერძო სკოლების IX-XII კლასების მოსწავლეებისთვის რობოტების სასკოლო შეჯიბრებას გამართავს.
შეჯიბრება ახალ სპორტის სასახლეში გაიმართება და მასში თბილისისა და რეგიონის საჯარო და კერძო სკოლების უფროსკლასელებისგან შემდგარი გუნდები იასპარეზებენ.
რობოტების სასკოლო შეჯიბრებაში მონაწილეობის პირობები:
შეჯიბრებაში მონაწილეობა შეუძლია საქართველოს ნებისმიერ საჯარო და კერძო სკოლას, რომელსაც სურს მონაწილეობა და აქვს შესაბამისი აღჭურვილობა.
შეჯიბრება ჩატარდება სამი მიმართულებით რობოტთა ორ განსხვავებულ კატეგორიაში – mBot და 4WD Smart Robot Car.
გასათვალისწინებელია, რომ ყველა დავალებას რობოტი უნდა ასრულებდეს დამოუკიდებლად, პროგრამული კოდის გამოყენებით. დაუშვებელია შეჯიბრების დროს მონაწილემ რობოტი დისტანციურად მართოს.
სკოლას რობოტის ორი სახეობიდან ერთ-ერთი მაინც უნდა ჰქონდეს, რათა შეძლოს შეჯიბრების შესაბამის კატეგორიაში მონაწილეობა.
ინფორმაცია რობოტის სახეობების შესახებ:

mBot რობოტი: https://bit.ly/3iZIM7W
4WD Smart Robot Car: https://bit.ly/3FMlzPW

სკოლამ უნდა წარმოადგინოს მოსწავლეებით დაკომპლექტებული გუნდი, რომელშიც მოსწავლეების მინიმალური რაოდენობა იქნება 2, ხოლო მაქსიმალური – 4.
სასკოლო გუნდი დაკომპლექტებული უნდა იყოს IX-XII კლასების მოსწავლეებით.
სკოლას შეუძლია შეჯიბრებისთვის რამდენიმე გუნდის დარეგისტრირება.
მონაწილეობის პირობები
პროექტში მონაწილეობა სკოლებისთვის უფასოა, თუმცა პროექტი არ ფარავს მონაწილეთა ტრანსპორტირების ხარჯებს ღონისძიების ადგილამდე და უკან.
რობოტების სასკოლო შეჯიბრების კატეგორიები:
დეტალური ინფორმაციისთვის იხილეთ აღწერები ბმულებზე.
კატეგორია I: სწორ ხაზზე მოძრაობა – https://bit.ly/3Pjjiyx
კატეგორია II: ზიგზაგზე მოძრაობა – https://bit.ly/3hns81F
კატეგორია III: ლაბირინთში სიარული – https://bit.ly/3iRmFke
ერთი რობოტისთვის სავალდებულოა, რომ ყველა კატეგორიაში მიიღოს მონაწილეობა
როგორ უნდა გახდეს სკოლა პროექტის მონაწილე?
უნდა შეავსოს ელექტრონული სააპლიკაციო ფორმა არა უგვიანეს 2022 წლის 23 დეკემბრისა.
სააპლიკაციო ფორმა: https://bit.ly/3WrjSws
რეგისტრაციის დასრულების შემდეგ სკოლებს დავუკავშირდებით და მონაწილეობასთან დაკავშირებულ დეტალურ ინფორმაციას მივაწვდით არა უგვიანეს 2022 წლის 25 დეკემბრისა.
აღნიშნული პროგრამა დაფინანსებულია ამერიკის საელჩოს საქართველოში 2021 წლის დემოკრატიის კომისიის მცირე გრანტების პროგრამის ფარგლებში.
პროექტის მხარდამჭერია EPAM Georgia.
ღონისძიების ჩატარების ადგილმდებარეობა: თბილისი, ახალი სპორტის სასახლე
დრო: 26 დეკემბერი, 12:00 საათი
დამატებითი ინფორმაციისთვის:
https://www.facebook.com/FabLabIliauni/
fablabtraining@iliauni.edu.ge
558147202
2022 წელი

სამუშაო შეხვედრა „დოქტორანტთა კარგი ხელმძღვანელობა“
2022-12-21 14:00
21-22 დეკემბერს ილიას სახელმწიფო უნივერსიტეტის საერთაშორისო სადოქტორო სკოლის ორგანიზებით სადოქტორო საფეხურის სტუდენტთა ხელმძღვანელებისთვის გაიმართება სამუშაო შეხვედრა თემაზე: „დოქტორანტთა კარგი ხელმძღვანელობა“.
სამუშაო შეხვედრის მიზანია სადოქტორო საფეხურის სტუდენტთა ხელმძღვანელების ხელშეწყობა დოქტორანტების მიერ სადოქტორო პროგრამით გათვალისწინებული სწავლის შედეგების ეფექტურად მიღწევის უზრუნველსაყოფად.
შეხვედრაზე მონაწილეებს საშუალება ექნებათ, მსჯელობის, გამოცდილების გაზიარებისა და კონკრეტული ინსტრუმენტების დახმარებით გააანალიზონ ხელმძღვანელობის პროცესი და ხელმძღვანელის როლი სტუდენტის მიერ სრულყოფილი სადოქტორო ნაშრომის მომზადებაში.
შეხვედრაზე განხილული იქნება შემდეგ საკითხები:

ხელმძღვანელის როლი დოქტორანტის მიერ სადოქტორო თემაზე მუშაობის პროცესში;
ხელმძღვანელის მონაწილეობა სტუდენტის მიერ სადოქტორო პროგრამის მიზნისა და სწავლის შედეგების ეფექტურად მიღწევაში;
სტუდენტთა მოტივაცია და ხელმძღვანელის თვითმოტივაცია;
ხელმძღვანელის მიერ სტუდენტებთან უკუკავშირის დამყარების ეფექტური გზები;
სადოქტორო პროგრამის მონაწილე დაინტერესებული პირების ჩართულობა პროგრამის ეფექტიანობის გაზრდის მიზნით.

პროგრამის სრული ხანგრძლივობა: 4 საათი
მოდერატორი
თამარ მაღალაშვილი, ილიას სახელმწიფო უნივერსიტეტის ბიზნესის, ტექნოლოგიისა და განათლების ფაკულტეტის ასოცირებული პროფესორი. კავკასიის უნივერსიტეტში აქვს მიღებული ბიზნესის ადმინისტრირების მაგისტრის, ხოლო 2017 წელს – ბიზნესის ადმინისტრირების დოქტორის ხარისხი.
უმაღლეს სასწავლო დაწესებულებებში მისი გამოცდილება იწყება 20027 წელს ლექტორის სტატუსით. 2016 წლიდან დღემდე ილიას სახელმწიფო უნივერსიტეტში უძღვება სალექციო კურსებს საბაკალავრო და სამაგისტრო საფეხურებზე. 2017 წლიდან ხელმძღვანელობს მარკეტინგული საგნების მიმართულებას ბიზნესის სკოლაში. სადისერტაციო დარგობრივი კომისიის წევრია და აქტიურად არის ჩართული ქართული და დუალური სამაგისტრო ნაშრომების სამეცნიერო ხელმძღვანელობაში.
განრიგი
I სესია – 21 დეკემბერი, 14:00-16:00
II სესია – 23 დეკემბერი, 14:00-16:00
რეგისტრაციის ლინკი: https://bit.ly/3VVGiWQ
რეგისტრაციის ბოლო ვადა: 18 დეკემბერი, 18:00
ინფორმაციას სამუშაო შეხვედრის ადგილისა და საათის შესახებ მოგაწვდით მოგვიანებით.
2022 წელი
